Den hårde tone på Facebook skal blødes op.

Derfor er samtlige politiske ungdomspartier gået sammen og har givet hinanden håndslag på at tale pænere til hinanden op til den kommende valgkamp.

Det synes Facebook er en god idé og sponsorerer derfor kampagnen.

Læs også : Hård tone på Facebook får politikere til at opgive debatten

Dermed kan danskernes foretrukne digitale diskussionsforum måske se frem til en bedre tone i den politiske debat.

- Det er rigtig vigtigt, at vi går foran og presser på for at tonen bliver ved med at være god, så debatten bliver ved med at handle om politik og vi kan få talt visioner i stedet for mudderkastning og personspørgsmål, siger Nanna Bonde, der er formand for Socialistisk Folkepartis Ungdom.

Det er rigtig vigtigt, at vi går foran og presser på for at tonen bliver ved med at være god, så debatten bliver ved med at handle om politik og vi kan få talt visioner i stedet for mudderkastning og personspørgsmål. Nanna Bonde, formand for Socialistisk Folkepartis Ungdom.

Manifest med 10 opfordringer

Samtlige ungdomspartier har underskrevet et manifest, og det indeholder blandt andet 10 konkrete opfordringer, som ungdomspartierne kan minde sig selv og hinanden om under valgkampen.

- Alle, der blander sig i den politiske debat, har et ansvar for, at det foregår i en sober tone. Så det regner jeg med, at jeg sammen med de andre ungdomspolitikere og alle andre, som blander sig, kan være med til at presse i en bedre retning, siger Mikkel Ballegaard, som er formand for Konservativ Ungdom.

De 10 konkrete opfordringer fra ungdomspartierne lyder sådan her: